Document ID: 32000R1473

Komission asetus (EY) N:o 1473/2000,
annettu 10 päivänä heinäkuuta 2000,
neuvoston asetuksen (EY) N:o 3448/93 soveltamisalaan kuuluvien tavaroiden yhteisöön kohdistuvaan tuontiin 1 päivästä heinäkuuta 2000 Eurooppa-sopimusten mukaisesti sovellettavien alennettujen maatalouden maksuosien sekä lisätullien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2491/98(2), ja erityisesti sen 7 artiklan,
sekä katsoo seuraavaa:
(1) Puolan, Unkarin, Slovakian, Tsekin, Romanian ja Bulgarian kanssa tehtyihin kaupan suosituimmuusjärjestelyihin liittyvistä yksipuolisista siirtymätoimenpiteistä tiettyjen jalostettujen maataloustuotteiden osalta 21 päivänä joulukuuta 1998 annetun neuvoston asetuksen (EY) N:o 27/1999(3) liitteessä II vahvistetaan 1 päivästä heinäkuuta 2000 perusmäärät, jotka on otettava huomioon laskettaessa erityisesti Puolasta tulevaan tuontiin sovellettavia alennettuja maatalouden maksuosia.
(2) Näistä toimenpiteistä johtuvat tullit eivät voi olla suuremmat kuin ne, jotka johtuvat yhteisen tullitariffin soveltamisesta.
(3) Komission asetuksessa (EY) N:o 1460/96(4), sellaisena kuin se on muutettuna asetuksella (EY) N:o 2495/97(5), vahvistetaan asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevat yksityiskohtaiset säännöt,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan asetuksen (EY) N:o 3448/93 soveltamisalaan kuuluvien tavaroiden, joiden maatalouden maksuosan alentamisesta on määrätty kyseisten maiden kanssa tehdyissä etuuskohtelusopimuksissa, tuontiin 1 päivästä heinäkuuta 2000 sovellettavat alennetut maatalousosat sekä vastaavat alennetut lisätullit.
2 artikla
Liitteissä I ja II esitettyjä määriä sovelletaan Puolan tasavallasta peräisin olevaan tuontiin Puolan tasavallan kanssa tehdyn kauppaa ja liitännäistoimenpiteitä koskevan sopimuksen pöytäkirjan nro 3 mukaisesti vahvistetuin edellytyksin.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 10 päivänä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä heinäkuuta 2000.

Labels: 3
15
17
18